**HRVATSKI ŠKOLSKI MUZEJ**

 poziva na suradnju i sudjelovanje - dječje vrtiće, škole

 i druge odgojno-obrazovne ustanove
u likovnom natječaju za
 **46. Međunarodnu izložbu dječje likovne umjetnosti Lidice 2018. u Republici Češkoj**

Pravo na sudjelovanje imaju **djeca i učenici od 4 do 16 godina**

(djeca/učenici s posebnim potrebama mogu sudjelovati bez obzira na dob)

Ujedinjeni narodi proglasili su desetljeće 2018. – 2028. *Međunarodnom dekadom vode za održivi razvoj*, stoga je **46. *Međunarodna izložba dječje likovne umjetnosti Lidice* 2018.** posvećena temi:

**VODA (vrjednija od zlata)**

**Teme za nadahnuće:**

* *Voda – bez nje nema života*
* *Voda kao element i njeni različiti oblici*
* *Voda u prirodi, u selu/gradu/zavičaju i domu*
* *Voda i život u njoj*
* *Vodeni promet i industrija*
* *Voda – zdravlje i zabava*
* *Voda u pričama/bajkama i mitologiji*

**Tehnike likovnog rada:** crteži, slike, grafike, fotografije, keramika, kombinirane tehnike (skulpture, radovi od metala, keramika, drvo, staklo, tekstil, papir), kratki filmovi i animacije (do 3 min. trajanja) - detaljnije informacije za ovu tehniku potražite na http://www.mdvv-the lidice.cz/en//invitation/. Maksimalan format rada 2D je 50 x 70 cm. Maksimalan format rada 3D je 120 x 120 cm, maksimalna težina 10 kg. Broj radova iz ustanova nije ograničen. Jedan autor može poslati maksimalno dva rada u istoj tehnici rada. Jedan autor može poslati i više radova, ali u različitim tehnikama rada. Poslani radovi moraju biti u originalu, reprodukcije i kopije neće se uzimati u obzir. Fotografije moraju biti izrađene na kvalitetnom fotografskom papiru.

**Rok za slanje radova: 26. siječnja 2018.**

**Na poleđini svakog rada obavezno navesti sljedeće (pisano čitljivim i velikim slovima) na hrvatskom i engleskom jeziku:**

|  |  |
| --- | --- |
| IME I PREZIME DJETETA  |  |
| NASLOV RADA |  |
| DATUM ROĐENJA, GODINE I SPOL |  |
| PUNO IME I ADRESA ŠKOLE ILI USTANOVE (ADRESE PO NAČELU: IME ŠKOLE, ULICA, BROJ, POŠTANSKI BROJ, GRAD, DRŽAVA) |  |
| BROJ TELEFONA ŠKOLE ILI USTANOVE |  |
| E-MAIL ŠKOLE ILI USTANOVE |  |
| IME I PREZIME MENTORA |  |

Radove treba poslati na adresu :

**HRVATSKI ŠKOLSKI MUZEJ**, **Trg Republike Hrvatske 4**, **10 000 Zagreb**

**Pristigle radove će pregledati te odabrati stručno povjerenstvo, uz napomenu da radove ne vraćamo.**

Povratna vijest o rezultatima natječaja bit će objavljena u svibnju 2018. godine na službenim web stranicama **The Lidice Memorial, Lidice Gallery:**

[**http://www.mdvv-lidice.cz/en/**](http://www.mdvv-lidice.cz/en/)



